Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 26 พ.ค.65
Daily Focus - บล.ฟินันเซีย ไซรัส ประจำวันที่ 26 พ.ค.65
26 พ.ค. 2565

บริษัทหลักทรัพย์ ฟินันเซีย ไซรัส จำกัด (มหาชน) ประเมินแนวโน้มตลาดวันนี้ (26 พฤษภาคม 2565) คาด SET Index แกว่งตัว Sideways to Sideways Up กรอบ 1,620-1,635 จุด ตาม Sentiment ที่ค่อนไปในทางบวงจากตลาดหุ้นต่างประเทศรอบรับรายงานการประชุม FED ที่ออกมาตามคาด โดยสนับสนุนการปรับขึ้นดอกเบี้ย 0.5% ในการประชุม 2 ครั้งถัดไปเพื่อสกัดเงินเฟ้อไม่ให้เร่งตัวและส่งผลกระทบต่อการเติบโตของเศรษฐกิจอย่างรุนแรง ระยะสั้นเม็ดเงินไหลกลับเข้าสินทรัพย์เสี่ยงทั้งหุ้นและ โดยเฉพาะพันธบัตรจาก Bond Yiled ที่ปรับลดอย่างต่อเนื่อง อย่างไรก็ตามยังมอง Upside ของดัชนีจำกัด โดยปลายสัปดาห์นี้ต้องติดตามตัวเลขเงินเฟ้อ PCE เดือนเมษายน 2565 ของสหรัฐฯ ซึ่งหากยังเร่งตัวสูงกว่าคาดจะกดดันตลาดอย่างต่อเนื่อง
ส่วนปัจจัยในประเทศภาพรวมยังไม่มีปัจจัยกดดัน ตลาดยังมองบวกต่อการเปิดเมืองเป็นหลักและหนุนกระแสเงินทุนยังค่อนไปในทิศทางไหลเข้าระยะกลาง-ยาว กลยุทธ์ยังเน้นลงทุนในหุ้น Reopening และ Value Play ที่มี PER/PBV ไม่สูงเที่ยบกับช่วงปี 2562 ที่ยังไม่มีโควิด-19 และมีแนวโน้มกำไรไตรมาส 2/2565 แข็งแกร่งต่อเนื่อง คาดว่าจะสามารถปรับตัวได้แข็งแกร่งกว่าตลาดโดยรวมท่ามกลางนโยบายการเงินที่ตึงตัว
สำหรับหุ้นเด่นวันนี้ : NER แนะนำ “เก็งกำไร” ราคาเป้าหมาย 9 บาท แนวโน้มกำไรไตรมาส 2/2565 คาดเร่งตัวขึ้นทั้งจากไตรมาสก่อนและจากปีก่อน จากคำสั่งซื้อและราคาขายที่สูงขึ้น และล่าสุดได้ลูกค้ารายใหญ่ใหม่ในอินเดียและไทยเพิ่ม ทำให้คำสั่งซื้อคาดเร่งตัวในช่วงครึ่งหลังของปี 2565
โดยล่าสุดบริษัทมีการขายล่วงหน้าถึงเดือนกันยายน 2565 แล้วทำให้ทั้งปีมีแนวโน้มทำได้ตามเป้ายอดขายที่ 5 แสนตัน +11% จากปีก่อน คาดกำไรปีนี้ +6% จากปีก่อน จุดเด่นคือ PER ที่ต่ำเพียง 6 เท่าและดิวิเดนยีลด์ราว 7% ให้แนวรับ 6.50-6.40 บาท แนวต้าน 6.90-7//7.20 บาท